JohanHeinsen/ENO huggingface dataset:
Viborger Samler, 1844-10-22
Kjøbenhavn. Under 22de Aug. er fra det danske Cancelli udstedt følgende Circulaire til samtlige Amtmænd: For omsider at faae den forrige danske Courantmynt aldeles inddragen, er det af den Kongelige Finantsdeputation anseet hensigtsmæssigst, at alle Oppebørselsbetjente i de danske Provindser, tilholdes, ikke blot uvægerlig at modtage bemeldte Mynt i alle Jndbetalinger, men ogsaa ved Ombytning med Rigsbankpenge at søge at faae den dragen ud af Omløbet og dernæst efterhaanden at indsende de indkomne Summer til Zahlkassen. J Anledning heraf skulde Man tjenstligst anmode Hr. (Titul) om behageligst at give de under dette Collegium sorterende Oppebørselsbetjente i - Amt den i saa Henseende fornødne Ordre samt derhos tilkjendegive dem, at de danske Courantmynter, som attraaes strax inddragne, og som blive at modtage efter den i Forordningen af 8de September 1813 bekjendtgjorte Tabel, ere: 1, 2, 4. 8, 10 og 15 Sk. Stykkerne, samt de 1/2 Rbd. dansk Courant, som ere betegnede: Frivilligt Offer til Fædrelandet, hvorimod de saakaldte Rigsorter, der gaae for 38 Rigsbankskilling, indtil videre kunne forblive i Omløbet. Bemeldte Embedsmænd blive derhos at underrette om, at den Rigsbankmynt, som til Udtællinger eller Omvexlinger maatte behøves, vil paa deres derom indgivne Andragender til den Kongelige Finantsdeputation blive dem tilsendt.
Viborger Samler, 1844-10-22
Under 14de Septbr. er der udfærdiget et allerhøieste Rescript ang. Nedsættelsen af en Commission for Reorganisationen af den slesvig-holsteenske Regjering. Denne vil den 29de d. M. og følgende Dage holde sine Møder i Gottorff under Statholderens og Regjeringens Overpræsidents Forsæde, og bestaaer af Regjeringsraaderne Etatsraad Kraus og Amherre Baron Heintze, Amtmændene, Krogh i Tøndern, Scheel i Slesvig, Kardorff i Jtzeboe, const. Landfoged Boysen i Heide, Landraad Rumohr i Rundhof, og Borgermesterne Etatsraad Jessen, i Slesvig og Dr. Balemann i Kiel. Det skal nu være den paalagt at indgive Forslag til den i den provisoriske Regjerings-Jnstrux af 15de Mai 1834 forbeholdne desinitive Regjerings-Jnstrux, for nærmest dermed at tage Hensyn til, at Forretningernes Detail, som efter den nuværende Indretning, er hos Regjeringen, saavidt muligt, tages fra den og henlægges til Amtmændene.
Viborger Samler, 1844-10-22
Vor udmærkede Violoncellist Kellermann vil efter sin Hjemkomst spille offentligen første Gang den 27de ds.
Viborger Samler, 1844-10-22
Corsaren Nr. 214 meddeler følgende Dødsanmeldelse: "Det blev min tunge Lod at bekjendtgjøre for deeltagende Slægt og Venner, at min kjære Pleiesøn Titulus Magistralis, ved et uventet apoplectisk Tilfælde blev mig berøvet strax efter Fødselen. Den duelige Fødselshjælper, Hr. Steen, Gjordemoderen Rudolphine Møller, samt Ammen H. Brøchner, takkes paa det Forbindtligste for deres nidkjære og uegennyttige Bistand ved den haarde Forløsning, hvilket vil blive mig og mine i uforglemmelig Erindring. Ved samme Leilighed griber jeg Leiligheden til at bevidne Dhrr. Olufsen og Ramus min uskrømtede og dybtfølte Tak for de ved Graven ex ofsicio holdte trøsterige Taler. – Reimer og Eutocius gav, Steen og Møller tog, Olufsens og Ramus's Navne være lovede. – Hans dybtsørgende Pleiefader Biering. Hempels Avis udhæver, at den almeenagtede Justitsraad Wegener allernaadigst er bleven udnævnt til R. af D.
Viborger Samler, 1844-10-22
Vi ere ganske af samme Mening som Hempels Avis om det Hensigtsmæssige af denne Udnævnelse, da Hr. Justitsraaden med særdeles Omhu har passet sine Forretninger i fem Aar ved Gouvernementssecretariatet, hvor der intet er at bestille. Men beklage maa vi, at Biskop Faber endnu ikke er bleven Commandeur af D., saa meget mere, som dette Hæderstegn her i alle Henseender vilde være paa det rette Sted. (Cors.)
Viborger Samler, 1844-10-22
Forskjellige Blade have i sin Tid omtalt en imod Frugt og Vildthandler Andersen heraf Staden anlagt Justitssag. De nærmere Omstændigheder ved denne sidstafvigte Tirsdag af Hof= og Stads=Retten paakiendte Sag ere kortelig følgende. Da der den 11te Mai sidstleden til det Tiltalte tilhørende Landsted Rolighedsdal ankom en Vogn med Flyttegods fra Skolelærer Damm, henlagde Tiltalte, for at være behjælpelig med Flytningen, en med Hagel ladet Pistol, hvormed han skjød efter Spurve, paa Sædebrædtet i en ligeledes i Gaarden staaende Arbeidsvogn. Kort efter indtraf Damms Haarige Søn med sin Moder til Gaarden, og under en Leg med den samme Dag paa Landstedet indflyttet Toldkasserer Hindbergs saarige Sønnedatter, greb han Pistolen, efterat være traadt op paa Vognhjulet, og aftrykkede denne, i den Tanke at den var uladt, imod nysommeldte Pigebarns Ansigt. Jfølge de under Sagen fremlagte Lægeattester har den Pigen saaledes tilføiede Beskadigelse bevirket, at hendes høire Øie er tabt for stedse, samt at en betydelig Defiguration vil indtræde, efterat et hende ligeledes bibragt Saar i Overlæben og Næsen er lægt, hvorimod Skudet iøvrigt ikke kan antages at ville have noget livsfarligt Tilfælde tilfølge. J Betragtning af de Omstændigheder, hvorunder Tiltalte, som ovenbemærket, henlagde Pistolen paa det ovennævnte Sted, hvortil Børnene havde fri Adgang, skjønnede Retten, at Tiltalte maatte have paadraget sig Strafansvar efter Frong, 4de Octbr. 1833. § 29 2det Membrum. Som Følge heraf idømtes han 50 Rbd. Mulct, samt tilpligtedes, foruden Actionsomkostningerne, at betale det saarede Pigebarn en saadan Erstatning, som uvillige inden Retten udmeldte Mænd, maatte finde passende. (Fædrel.)
Viborger Samler, 1844-10-22
Den tidligere omtalte, fra Nakskov Byting til den herv. Overret indankede Justitssag mod Kjøbmand Fogh er i Løverdags paakiendt af sidstnævnte Ret, der har idømt Fogh.
Viborger Samler, 1844-10-22
2 Aars Forbedringshuusarbeide i Møens Tugt- og Forbedringshuus.
Viborger Samler, 1844-10-22
Vi have tidligere omtalt en Sag, hvorunder 2 Muur svende, 2 Muurlærlinge og en Snedkersvend vare satte under Tiltale for under deres Arbeide ved Reparationen af Gosmer Kirke at have gjort sig skyldige i en raa Adfærd og i forskjellige ryggesløse og gudsbespottende Handlinger sammesteds, fornemmeligt bestaaende i en forargelig Efterligning af Sacramenterne og en uanstændig Behandling af flere af de unge Mennesker, der vare Haandlangere ved bemeldte Reparationsarbeide, og ved Viborg Landsoverret vare idømte Fængsel paa Vand og Brød i forskjellige Grader. Denne Sag er i Torsdags bleven paadømt af Høiesteret, der stadfæstede Viborg Lands-Overretsdom. Hs. Kgl. H. Kronprindsen afreiste i Søndags fra Odense til Kjøbenhavn.
Viborger Samler, 1844-10-22
Entledigelser. Hs. Majestæt har under 16de d. M. i Naade og med Pension entlediget Toldinspecteur i Flensborg, Etatsraad Møller, og Toldcontrolleur i Ærøeskjøbing, Dannebrogsmand Holst.
Viborger Samler, 1844-10-22
Ledige Embeder. Et Fuldmægtig Embede ved Kjøbenhavns Politiret og Politiets øvrige Forretninger. (Opslaaet vacant den 12te October). - Toldinspecteur-Embedet i Flensborg, Gage 2,200 Rbd. - Overbetjentposten ved Faaborg Told- og Consumtionssted. Gage 650 Rbd. aarlig foruden Procent-Andeel, der efter Middeltal af de sidste Aar have beløbet circa 90 Rbd. aarlig. Denne Post besættes fortrinsviis med Militaire. – Told- og Consumtions-Jnspecteur-Embedet i Vordingborg, Gage 1000 Rbd. foruden Procent-Andeel, der i 1841 har beløbet 39, i 1842 33 og i 1843 30 Rbd. Efterretning om ledige geistlige Embeder.
Viborger Samler, 1844-10-22
1. Alles og Næsbyhovedbroby Sognekald i Fyens Stift gl. Angivelse 200 Rbd., har nu følgende Jndtægter: 1) AfPastoratets 470 Tdr. 6 Skp. 2 Fdkr. 1 7/5 Alb. Hartkorn beløber den fast bestemte Tiende sig til 43 Tdr. 1 Skp. 1 2/3 Fdkr. Rug, 160 Tdr. 6 Skpr. 2 1/2 Fdkr. Byg, 45 Tdr. 3 Skpr. 2 Fdkr. Havre, og den uaccorderede Tiende kan anslaaes til 11 Tdr. Rug, 20 Tdr. Byg og 11 Tdr. Havre. 2) Kornafgiftaf Anner- og Mensalgods, Refusioner og andre Jndtægter, Korn 4 Skpr. Rug, 16 Tdr. 4 Skpr. Byg, 2 Tdr. Havre. 3) Offer og Accidentser c. 150 Rbd. 4) Qvægtiende, St. Hans Rente og Smaaredsel c. 50 Rbd. 5) Af Anner og Mensalgods haves 33 Rbd. 5 Mk. 8 Sk. samt 1/2 Skp. Boghvedegryn, 1 Lam, 4 Høns og 2 Gæs, Præstegaardens Hartkorn udgjør ialt 7 Tdr. 1 Skp. 1 Fdkr. 1 Alb. med et Areal af c. 75 1/2 Tdr. Land god Jord. Tørveskær haves til Fornødenhed saavelsom Gjerdsel til Hegnenes Vedligeholdelse. Af 300 Tdr. Hartkorn haves 4 Sk. pr. Td. som Godtgjørelse for Melk til Ost, Kaldets Byrder ere: 1) Skatter og Communeafgifter samt Expenser 160 Rbd.; 2) Afgift til Cathedralskolen i Odense 44 Tdr. 6 1/2 Skpr. Rug og 44 Tdr. 6 1/2 Skpr. Byg, som betales efter Capitelstaxten; 3) til Formanden bliver at svare saameget, som en ordinair Enkepension kan beløbe sig til Dragonhest holdes ikke.
Viborger Samler, 1844-10-22
Tersløse og Skjellebjerg Sognekald i Sjællands Stift, ny Ansættelse 290 Rbd., har følgende Jndtægter: 1) Korntienden udgjør c. 260 Tdr. Byg, 2) Qvægtiende og Smaa redsel imellem 80 og 100 Rbd. 3) Refusioner: af Tersløse gaarden 22 Rbd.; af en Annergaard foruden alle 3 Tiender 4 Rbd.; af 4 Tdr. 3 Skpr. Land, bortarvefæstede af Præstegaardens Jorder, 3 Tdr. 2 Skpr. Byg efter Middeltallet af de sidste 10 Aars Capitelstaxter. 4) 4 Favne Brænde og c. 30 Læs Tørv. 5) Offer og Accidentser 200 a 250 Rbd. Præstegaardsavlingen har et Areal af 60 Tdr. Land Ager og Eng. Kaldets Byrder ere: 1) Skatter og Afgifter c. 120 Rbd.; 2) Landemodserpenser c. 15 Rbd.; 3. Enkepension 35 Tdr. By. efter Capitelstaxt og 15 Rbd. 4) Et Bygningslaan stort til Rest c. 50 Rbd. Artillerihest holdes.
Viborger Samler, 1844-10-22
Handels= og Skibs-Efterretninger. Prøver paa sydamericansk og africansk Guano forefindes paa Joseph Omens Contoir (Nr. 248 store Kongensgade) Kjøbenhavn, hvor tillige modtages Ordre til Levering til Foraaret, Fra Fregatten Gesion er indløben Rapport dateret Livorne den 4de October. De Thorvaldsenske Kunstsager tilligemed 17 Marmorblokke vare ankomne til Livorno den 1ste. Den 3die om Aftenen var det Hele taget ombord i Fregatten, hvor man var i Arbeide med at henstuve samme. Chefen ventede at blive seilfærdig den 5te. Den preussiske Øvelses=Corvet Amazone paa 12 18dg. Kanoner, commanderet af Capitainltn. Baron Dirkink=Holm feldt, ankom i Løverdags Morges paa Kbhavns Rhed fra Levanten.
Viborger Samler, 1844-10-22
Agger Kanals Skibsliste. Jndk. den 12te October: N. Poulsen fra Altona til Struer, med Stykgods, N. Pedersen fra dito til Skive med dito, M. Pedersen fra dito til Lemvig med dito, N. H. Ankersen fra dito til Struer med dito. Den 13de: P. J. Pedersen fra St. Davids til Nykjøbing med Steenkul. – Udg. den 11te: N. A. Frost til Altona fra Struer og Lemvig med Rug og Smør. Den 13de: L. C. Schielsgaard fra Thisted til Newcastle med Byg, Chr. B. Pedersen fra Thisted til Christiansand med Kartofler og Byg, J. C. Brockdorff fra Skive til dito med dito og Fedevarer.
Viborger Samler, 1844-10-22
Døde. Kjøbenhavn: Enke-Commandeurinde Stub, f. Kratzenstein, 87 Aar; Enkefru Justitsraadinde Cathrine Sophie Wilhelmine Becker, f. Willemoes; Ane Sophie Nicoline Holten, f. Kramer, 63 Aar; Viinhandler Carl Frederik Franck, Mette Marie Bøssing, f. Børgesen, 47 Aar, Kjøbmand Johan Hendrik Petersen, 72 Aar; Hørkræmmer Johan Peter Svane, 52, Aar; Barbara Kirstine Møller, f. Holm; kgl. Garderobebetjent Hansens Enke, Cathrine Marie, f. Engel; Overskærer Grave sens Hustru, Karen Marie, f. Severin, 34 Aar; Juliane Boline Rasmussen, f. Hansen, 29 Aar; Jfr. Poulsen, 92 Aar; Johan Chr. Guldager, 45 Aar. - Koffardicapitain Niels Peter Nielsen, 28 Aar. Han døde den 25de Septbr. paa en Reise til Sydamerica. – Esbønderup. Benedict Chr. Albert Lund, 18 Aar. - Dyrløv, Kirkesanger og Skolelærer G. A.F. Zeitz. - Østofte, Justitsraad Mathias Wilhelm, 89 Aar. - Lørup Hede: Gartner Frederik Christian Mølmark, 76 Aar. Barritskous Mølle: J. Jensen, 65 Aar. - Aalborg: Chr. S. Lykkes Kone. Bælum: Dyrlæge Anders Schmidt, 57 Aar.
Viborger Samler, 1844-10-22
Reisende med Dagvognen fra Viborg til Ans, den 20de Octobr. Pastor Jespersen, Hr. Wissing, Proprietair Lythans, Frøken Schierbek.
Viborger Samler, 1844-10-22
Med Dagvognen fra Ans til Viborg, den 21de October: Froken Helmer, Jfr. Buchwaldt.
Viborger Samler, 1844-10-22
AVERTISSEMENTS. J Overeensstemmelse med Forordningen af 27de September 1799, dens 20de §, bringes herved til offentlig Kundskab, at i en mod Kobbertrykker D. Kragh, som Redacteur af Bladet "Corfaren for Overtrædelse af Anordningerne om Trykkefriheden anlagt Justitsfag, i hvilken inden Lands-Over- samt Hof og Stads=Retten den 28de November 1843 saaledes er kjendt for Ret: Tiltalt Redacteuren af Bladet "Corsaren", Kobbertrykker, D. Kragh, bør til Kjøbenhavns Fattigvæsens Hovedkasse. bøde 100 Rbd. Sølv samt være den i Forordningen 27de Septbr. 1799 § 20 fastsatte Censur undergiven i 1 Aar. Saa bør han og tilsvare alle af Actionen flydende Omkostninger og deriblandt i Salarium til Actor og Defensor, Prokuratorerne Ring og Borup, 5 Rbd. Sølv til hver. Den idømte Mulct at udredes inden 15 Dage efter denne Doms lovlige Forkyndelse, og Dommen i det hele at efterkommes under Adfærd efter Loven; er Fredagen den 11te October 1844 inden Høiesteret afsagt saadan Dom: "Lands-Over- samt Hof= og Stads=Rettens Dom bør ved Magt at stande, dog saaledes at Mulcten bestemmes til 200 Rbd. Sølv. J Salarium til Advocat Buntzen for Høiesteret betaler Tiltalte 20 Rbd. Sølv. Høiesterets Justitscontoir, den 11te October 1844. Hemmerich.
Viborger Samler, 1844-10-22
At Dagvognen mellem Viborg og Randers, og Viborg og Aus, ophører med sine Toure fra 1ste November, bekjendtgjøres herved. Viborg Befordrings-Contoir, den 21de October 1844. Fr. Preisler.
Viborger Samler, 1844-10-22
Sengefyld og Duun er til Salg i Skive hos Thorup.
Viborger Samler, 1844-10-22
Hos Undertegnede er til 1ste November d. A. 2 Værelser, Kjøkken og Spisekammer at faae til Leie paa billige Vilkaar, naar man snarest muligt henvender sig til J. P. Klotrup. Nogle Meubler ønskes saavel til Kjøbs som til Leie. Bogtrykkeriet anviser.
Viborger Samler, 1844-10-22
Kornauction paa Viborg Raadhuus. Tirsdagen den 5te November 1844, Kl. 11 Formiddag, lader Viborg Cathedralskole ved offentlig Auction paa Viborg Raadhuus bortsælge sit Kornvederlag for Kongetienden af Afgrøden 1844 af Smollerup, Danberg, Vesterørum, Østerorum, Lundøe, Feldingberg, Vrigsted, Kobberup, Flye, Dommerbye, Jeberg, Lybye og Grøning Sogne, samt sit Landgildekorn for 1844, ialt circa 422 Tdr. Rug, 306 Tdr. Byg og 25 Tdr. Havre. Liebhaverne gjøres opmærksomme paa, at Forauctioneringen af de foregaaende Aars Tiendevederlag fra de 9 sidstnævnte Sogne sædvanlig er foretaget i Skive, men at der nu i Henseende til Auctionsstedet er taget forandret Bestemmelse. Conditionerne, der erfares ved Auctionsstedet, ere forresten i det Væsentlige lige med de i de foregaaende Aar fastsatte. Viborg Cathedralskoles Forstanderskab, den 20de Octbr. 1844. E. Selmer. Rod. M. R. Ursin. F. C. Olsen.
Viborger Samler, 1844-10-24
72 Aar. Kongelig allernaadigst privilegeret No. 168. Fiborg Stifts-Tidende. Forsendes med Brevposten i Danmark og Hertugdommerne. CanonanssandanannagramsonsansonsaasonsCanonisonensannanansaasonsansonens Torsdagen den 24de October 1844. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1844-10-24
Nyeste Postefterretninger. Frankerig. Man vil vide, at en officiel Dadel af Capt. Bruats Forhold allerede var afsendt til de officielle Blade, da man tilfældigviis erfarede, at Capitainens sidste Beretning ikke var indrykket i den otahaitiske Journal Oceanie francaise, men kun lithographeret og ved en underordnet Embedmand oversendt Constitutionnel som et Tillæg til hiin Journal. Journ. d. Debats har imidlertid i en lang Artikel advaret Bruat, der synes at have handlet uforsigtigt. - J Paris formenes, at dersom de sidste Efterretninger fra Otahaiti vare ankomne 14 Dage tidligere, vilde Ludvig Philips Reise til Windsor ikke have fundet Sted. Man troer at have bemærket, at Sir Robert Peel og Lord Aberdeen have, skjøndt offentlig læggende for Dagen en dyb Ærefrygt for den franske Konge, dog udviist stor Tilbageholdenhed ligeoverfor Kongen.
Viborger Samler, 1844-10-24
En Londonercorrespondent melder i Augsb. Allg. Zeit. at med Undtagelse af de venskabelige Forhold, der finde Sted imellem de to høieste Personer paa denne og hiin Side af Canalen, have de meest afgjorte Antipathier udviklet sig i den senere Tid. Jntet Medlem af den britiske Regjering er saa forblindet, at det skulde oversee den franske Politiks farlige Retning, og hverken Peel eller Wellington angre det stærke Sprog, de have ført i Parlementet. Den tilsyneladende Lethed, hvormed de stedfindende Differentser, navnligen de otahaitiske, ere udjævnede, kan ikke vildlede.
Viborger Samler, 1844-10-24
Frankerig har i de sidste Aar gjort store Fremskridt, saavel i Maskinefabricationen som i Jernstøbningen. J Aaret 1820 gaves der i Frankerig kun 200 Dampmaskiner, af hvilke omtrent 1/4 var af engelsk Oprindelse; den 1ste Jan. 1843 talte man allerede 3053 Damp maskiner, af hvilke kun 250 vare fra Udlandet. -Der behøves endnu kun nogen Anstrengelse, og de franske Mastinbyggere kunne optage Væddekampen med Storbritannien, og vel størstedeels dække Trangen til Locomotiver for de paabegyndte eller projecterede Jernbaner i Frankerig. Dampmaskinerne, heri Dampmaskinerne paa Krigsskibene indbefattede, repræsentere en Kraft af over 1 Mill. Mennesker. Efter de i indeværende Aar publicerede Statistical-Tables for 1841 repræsenterede de engelske Dampmaskiner en Kraft af 1 1/2 Mill. Mennesker. Paris, den 17de Octbr. (Tildeels over Amsterdam.)
Viborger Samler, 1844-10-24
Kong Ludvig Philip er over Calais og Boulogne ankommen til Eu. J Boulogne modtog han Auctoriteterne, og mønstrede Nationalgarden, der modtog ham med den største Jubel. J En vil Kongen forblive en Uge og arbeide med Ministrene. Galignant's Messenger, der, som bekjendt, staaer i Forbindelse med det engelske Gesandtskab, melder af Dronning Victoria og Prinds Albert have lovet Ludvig Philip et Gjenbesøg til næste Foraar. En Pariser Journal forsikkrer med Bestemthed, at Kong Ludvig Philips Reise til England har havt til Resultat, en ny diplomatisk Overeenskomst for at sikkre de venskabelige Forhold imellem England og Frankerig, og at ifølge den almindelige Mening, denne Overeenskomst skulde angaae en Forandring i den i Frankerig saa forhadte Gjennemsøgningsret.
Viborger Samler, 1844-10-24
Efter Constitutionneel og Journ. des Deb. skal Kongen have benaadet de til England flygtede politiske Domfældte.
Viborger Samler, 1844-10-24
Generalpostdirecteuren skal staae i Underhandlinger med de tydske Regjeringer angaaende en Nedsættelse i Brev portoen.
Viborger Samler, 1844-10-24
Parisernationalgarden undertegner en Petition angaaende Rehabiliteringen af Marschal Neys Navn, Storbritannien og Jrland. Fra Dr. Wolff i Bochara ere Breve indløbne af 27de Juni og 1ste Aug. disse skildre hans Stilling som meget farlig. Til disse Breve har Wolff føiet et kort Opraab til alle Monarcher, i Europa, som opfordres til at interessere sig - ikke for hans Frigivelse, men for Frigivelsen af de 200,000 Persere, der leve som Slaver i Bochara.
Viborger Samler, 1844-10-24
Jernbanebygningerne paa Stationen i New-Cross paa Brighton-Dover Banen ere blevne et Rov for Luerne; Skaden anslaaes til c. 30,000 Lstl. - Toget, som bragte de Franskes Konge til Dover, passerede Brandstedet netop da Jlden var heftigst London, den 18de Octbr. Umiddelbart efter Kongens Afreise circulerede paa Londonerbørsen allehaande foruroligende Rygter. Man vilde vide, at levende Forhandlinger havde fundet Sted imellem Guizot og Sir Robert Peel, og at Afskeden var langt mindre hjertelig end Ankomstmodtagelsen.
Viborger Samler, 1844-10-24
Dronningen af Spaniens Tale ved Cortesaabningen finder ikke Bifald i London, hvor man ikke sætter Tillid til Løfterne og Reformer i Forfatningen, og man i de i Throntalen omtalte finantsielle Forholdsregler kun øiner den Hensigt, ubekymret om Fremtiden, at skaffe Summer tilveie til Øieblikkets Fornødenheden.
Viborger Samler, 1844-10-24
Spanien. Madrid. Dronningen har den 10de October aabnet Cortesforsamlingen med en Throntale, der modtoges af Forsamlingen med Viva la Reina, viva la Reine madre, viva la constitution Man veed, ar der hersker Uenighed iblandt de Moderados; i Provindserne er det uroligt; i Zaragoza ere Placater opslaaede, der forlange Narvaez's Hoved; i Sevilla er der skudt paa Generalcapitainen; i Almeria har man, skjøndt forgjeves, arbeidet paa at forlede Garnisonen til en Sammensværgelse. Donanfyrstendømmerne. Breve fra den tyrkiske Grændse af 8de Octbr. omtale et endnu hidtil mislykket Forsøg af flere af Erfyrste Miloschs Tilhængere, paa at bevirke en ny Revolution i Servien. Jfølge de nyeste Efterretninger fra Belgrad var den til Servien tilbagekomne Fyrst Wuesitsch i Spidsen for et regulært Troppecorps brudt op fra denne Stad i Retning af Schabacz som Rebellerne havde bemægtiget sig, men senere havde maattet forlade, for at opsøge Oprørerne, der havde trukket sig tilbage til Egnen ved Waljewo, hvor de senere havde erholdt betydeligt Tilløb. J denne Stad skal en Senator, Onkel til Fyrst Alexanders Gemalinde, være myrdet af Oprørerne.
Viborger Samler, 1844-10-24
Jndenlandske Efterretninger.
Viborger Samler, 1844-10-24
Kjøbenhavn. Hs. Kgl. H. Kronprindsen afgik i Tirsdags Eftermiddag med det kgl. Dampskib Ægir til Stettin.
Viborger Samler, 1844-10-24
Af dette Aars Examen Artium var Udfaldet følgende: Af de 141, som indstillede sig til skriftlig Prøve, erholdt i enconium publicum, 68 Laudabilis, 67 Haucilland. og 1 non contem.; 3de bleve syge under Examen og i rejiceredes for den latinske Stiil. (Blg. Td.) Vil den roeskildske Stænderforsamling indgive en Adresse til Kongen eller ei, Vil den derved stille sig lige med den forudgaaede viborgske Forsamling og ligesom den uforbeholdent manifestere hvad der rører sig hos den tænkende Deel af Folket, hvilken Misstemning, hvilke Tvivl og hvilken Attraa, der endnu bestandig gjøre sig gieldende i det Samfund, som denne Forsamling skal have Udseende af at repræsentere, Saaledes spurgte man endnu for faa Dage siddet, idet dog neppe Nogen for Alvor tvivlede om, at Svaret maatte blive benegtende, som en nødvendig Følge af Forsamlingens aristokratiske og privilegerede Sammensætning. Nu behøver man ikke længer at spørge saaledes nu kan der ikke være Tvivl om, at Forsamlingen vil have ladet Adresse-Spørgsmaalet falde. De senere Numere af Stændertidenden indeholde vel endnu ikke andet end de bekjendte kgl. Lovforslag om den saakaldte almindelig Værnepligt for de Fattige, der ikke kunne frikjøde sig, om Opkjøb af Landmandens Producter, om Forandringer i Arve Lovgivningen, og de følgende Numere ville heller ikke saasnart komme til at indeholde andet; men den første Opsættelse af Spørgsmaalet, med den næsten comiske Reservation af dets Forrang hos tilkommende Slægter, maa vel være Beviis nok, hvis man ikke veed det bedre, forat Forsamlingen senere vilde forkaste Forslaget. Hvorledes skulde vel ogsaa en Majoritet for Adressen kunne komme tilveie i en saadan Forsamling? Man behøver kun med et løseligt Kiendskab til de enkelte Medlemmer at gjennemgaae Fortegnelsen over alle disse betitlede kgl. Embedsmænd og Godsbesiddere, for at udfinde, at de høieste Antal Stemmer for et saa decideret Skridt som en uforbeholden Adresse lig den viborgske, der skulde kunne op drives i den roeskildske Stænderforsamling, vil være 26; saa at altsaa Modpartiet, det conservative, retrogradive eller hvad man nu senere vil faae Anledning til at kalde det, tæller 39 Stemmer eller derover. Det vil være Udfaldet af Spørgsmaalet om en Adresses Jndgivelse, saaledes som man kan tælle sig det til; og hvorvel det vistnok kun lader meget mørke Udsigter tilbage, med Hensyn til ethvert andet Spørgsmaal i Frihedens og Udviklingens Jnteresse, saa kan man i dette Tilfælde dog endnu være Forsamlingens Majoritet Tak skyldig, for at den ikke i Stedet for at lade Adressespørgsmaalet falde, har formeret sig til Jndgivelsen af en Adresse i modsat Aand til den viborgske. Om nogle Dage vil man faae Stadfæstelsen af denne vor Forudsigelse at see. (Kbhp.)